Derby-Lewis het ‘lewensreddende operasie’ ondergaanClive Derby-Lewis Foto: news.howzit.msn.com Die departement van korrektiewe dienste (DKD) ontken egter die bewering en sê Derby-Lewis (78) was vir ŉ “roetine besoek” na die hospitaal geneem en dat dit nie verband hou met die aanval nie. Coertze sê Derby-Lewis is Dinsdag na die teater gehaas weens die aanval Sondag waar hy met ŉ stuk glas in die rug gesteek is. “Die hospitaal het Dinsdag kort na middernag vir dr. Durand geskakel en hom versoek om na die hospitaal te kom. Dr. Durand het met sy aankoms hom [Derby-Lewis] ondersoek en gevind dat die steekwond wat hy Sondag in die tronk opgedoen het, sy long gepenetreer het. Mnr. Derby-Lewis het in sy eie bloed verstik en het dringende mediese bystand nodig gehad.” Coertze sê mediese beamptes by die tronk het nie gekyk of Derby-Lewis interne beserings opgedoen het nie en dat hulle bloot die wond met steke toegemaak het. Hy sê dit is duidelik dat die DKD nie bekommerd is oor Derby-Lewis se welstand nie. “Hy is in die tronk gehou sonder die nodige mediese sorg en kon maklik deur die nag gesterf het.” Die DKD sê intussen hy weet niks van die operasie wat Derby-Lewis ondergaan het nie. “Sover ons weet het sy tyd in die hospitaal niks te doen gehad het met die aanval nie,” het Logan Maistry, woordvoerder van die DKD, gesê. “Dit was ŉ beplande besoek wat al ŉ ruk terug geskeduleer is.” Maistry sê Derby-Lewis het die beste moontlike mediese sorg ontvang na die aanval.” Maistry sê die polisie ondersoek ŉ strafregtelike saak in verband met die aanval. Lees ook: Derby-Lewis: DKD-beamptes het te stadig reageer Derby-Lewis: Aanvaller wat Oscar dreig net nóg ‘n sensasie-soeker Derby-Lewis weer in tronk aangeval DKD ontken Derby-Lewis-berig Hof las dat Derby-Lewis na hospitaal oorgeplaas word Aanval op Derby-Lewis glo te doen met Waterkloof-2 Derby-Lewis en Walus sterk in hospitaal aan DKD bevestig aanval op Derby-Lewis en Walus Clive Derby-Lewis en Janusz-Walus glo in tronk aangeval